但以理書

《但以理書》係《舊約聖經》嘅大先知書，呢卷書係以第一人稱嘅語氣記述，顯示作者可能係但以理本人。

簡介
作者：但以理
日期：公元前536年
地點：巴比倫

但以理書係猶太人處喺殘暴異教國王迫害下忍受苦難時寫嘅，作者用故事同異象鼓勵當代人民，話佢哋知上帝將打擊暴軍嘅統治，恢復佢子民嘅主權。

但以理書可以分為兩部份：
關於但以理同埋同佢一齊流亡嘅同伴嘅故事，佢哋點樣藉對神嘅信心同順服贏敵人。呢個故事以巴比倫同波斯王國時代做背景。
但以理所見一連串嘅異象，以象徵性嘅事物表示巴比倫同幾個帝國嘅興衰，同時預言異教壓迫者嘅沒落同上帝子民嘅勝利。

提要
 但以理同佢朋友
 但以理喺巴比倫
 但以理幫尼布甲尼撒王解夢
 但以理三個朋友受考驗
 尼布甲尼撒嘅自白同改變
 伯沙撒王嘅厄運
 但以理喺獅子坑
 但以理嘅異象
 四獸
 公綿羊同公山羊
 天上嘅使者
 末日

聖經
大先知書
基督教
天主教